Divina mortalibus clementia concessum est, ut de terrenis et transitoriis mercentur æterna et cælestia. Quod ego Richardus cogitans, enormitatemque meorum peccaminum reminiscens, et extremi judicii diem expavescens, dono Deo et sanctis ejus Petro et Paulo, ad locum Cluniacum, pro remedio animæ meæ, unum mansum quem de Vuicardo et Almodæ adquisivi: et est situs in pago Augustidunense, in villa Oiadellis, ubi Constantinus manere videtur, et quicquid ad ipsum mansum aspicit, vineas, prata et campos; et in villa Vernolio dono illam terram totam quæ in ipsa villa conjacet, quam de Bernardo conquisivi. Hæc omnia dono pro salute animæ meæ, ut Dominus, pro sua pietate, interce[de]ntibus sanctis suis, concedere mihi dignetur indulgentiam omnium peccatorum meorum et in futuro sociare dignetur numero ælectorum suorum; et ut ista carta firma permaneat, manu propria firmavi testibusque tradidi roborandam. S. Richardi, qui istam donationem literis annotare testibusque firmare rogavit. S. Magberti presbiteri, Vulferii, Bernardi, Aimonis. Actum Cluniaco publice, regnante Rotberto rege.